| Χιονοδρομία αντοχής στουςΧειμερινούς ΟλυμπιακούςΑγώνες 1924 |
| --- |
| 18 χιλιόμετρα |   | ανδρών |
| 50 χιλιόμετρα |  | ανδρών |

Τα **50 χιλιόμετρα ανδρών** ήταν το ένα από τα δύο αγωνίσματα χιονοδρομίας αντοχής στο πρόγραμμα των Χειμερινών Ολυμπιακών Αγώνων του 1924. Συνολικά 33 αθλητές από 11 χώρες έλαβαν μέρος στον αγώνα που διεξήχθη στις 30 Ιανουαρίου στο Σαμονί της Γαλλίας.

Χαρακτηριστικό είναι ότι οι τέσσερις συμμετέχοντες Νορβηγοί κατέλαβαν τις πρώτες θέσεις της κατάταξης, ενώ στην οκτάδα βρίσκονταν μόνο Σκανδιναβοί αθλητές. Το χρυσό μετάλλιο κατέκτησε ο Θόρλαϊφ Χάουγκ, το ασημένιο ο Θόραλφ Στρέμσταντ και το χάλκινο ο Γιοχάν Γκρατουμσμπρότεν.

Συμμετέχουσες χώρες
-------------------

Στον ιστότοπό της, η Διεθνής Ολυμπιακή Επιτροπή ονομάζει 10 ακόμη αθλητές στο αγώνισμα που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 11 χώρες που έλαβαν μέρος είναι οι εξής (σε παρένθεση ο αριθμός των αθλητών):

* Γαλλία Γαλλία (4)
* Γιογκοσλαβία Γιουγκοσλαβία (3)
* Ελβετία Ελβετία (3)
* Ιταλία Ιταλία (4)
* Λετονία Λετονία (1)
* Νορβηγία Νορβηγία (4)
* Ουγγαρία Ουγγαρία (1)
* Πολωνία Πολωνία (1)
* Σουηδία Σουηδία (4)
* Τσεχία Τσεχοσλοβακία (4)
* Φινλανδία Φινλανδία (4)

Σύνοψη αγωνίσματος
------------------

Ο αγώνας των 50 χιλιομέτρων ήταν το πρώτο χρονικά αγώνισμα χιονοδρομίας αντοχής στο Σαμονί και ήταν η πρώτη φορά που οι κορυφαίοι σκιέρ από τις κυρίαρχες σκανδιναβικές χώρες συναντήθηκαν σε «ουδέτερο» έδαφος. Ο Νορβηγός σταρ Θόρλαϊφ Χάουγκ είχε κερδίσει πέντε φορές τον κλασικό αγώνα 50 χιλομέτρων του Χόλμενκολεν μεταξύ 1918 και 1923, όμως το 1922 οι Φινλανδοί Άντον Κόλιν και Τάπανι Νίκου ξεπέρασαν όλους τους Νορβηγούς και πήραν τις δύο πρώτες θέσεις αφήνοντας τον Χάουγκ στην ένατη. Αυτή ήταν η πρώτη φορά που ένας μη Νορβηγός κέρδιζε στο Χόλμενκολεν. Εκτός από τον Κόλιν και τον Νίκου, οι Νορβηγοί φοβούνταν επίσης τους Σουηδούς γείτονές τους, με τον Τορκέλ Πέρσον, ένα γηγενή Σαάμι από το Γιέμτλαντ, να θεωρείται ο ισχυρότερος στη χώρα μαζί με τον Περ Έρικ Χέντλουντ.

Ο αγώνας ξεκίνησε στις 8:37 το πρωί και οι 33 αθλητές έπρεπε να αντιμετωπίσουν το τσουχτερό κρύο και τους θυελλώδεις ανέμους. Οι σκιέρ ξεκινούσαν την προσπάθειά τους με διαφορά ενός λεπτού ο ένας από τον άλλο, σε μια διαδρομή ενός γύρου και ύψους 820 μέτρων. Ο πρώτος εκ των φαβορί που ξεκίνησε ήταν ο Κόλιν, ενώ ένα λεπτό πίσω του ξεκίνησε ο Νορβηγός Γιοχάν Γκρατουμσμπρότεν. Ο Χάουγκ ξεκίνησε ως νούμερο 23, κυνηγώντας τον Νίκου που βρισκόταν 2 λεπτά μπροστά του. Από τα πρώτα στάδια του αγώνα φάνηκε ότι θα ήταν μία καλή μέρα για τους Νορβηγούς, καθώς ο Κόλιν έσπασε ένα από τα πέδιλά του και αναγκάστηκε να εγκαταλείψει. Ο Γκρατουμσμπρότεν είχε προβάδισμα 1,5 λεπτού έναντι του Χάουγκ μετά τα 20 χιλιόμετρα, ενώ ακολουθούσαν οι Μάτι Ράιβιο, Χέντλουντ, Νίκου και οι Νορβηγοί Γιον Μόρνταλεν και Θόραλφ Στρέμσταντ. Δέκα χιλιόμετρα αργότερα και οι τέσσερις Νορβηγοί ήταν μπροστά. Ο Χάουγκ είχε προσπεράσει τον Γκρατουμσμπρότεν κατά ένα λεπτό, με τους Στρέμσταντ και Μόρνταλεν να βρίσκονται 7 και 8 λεπτά πίσω αντίστοιχα. Ο Νίκου και ο Χέντλουντ είχαν μέινει 15 και 16 λεπτά πίσω από τον Χάουγκ, ενώ λίγο αργότερα εγκατέλειψαν και οι δύο.

Στο τελευταίο μέρος του αγώνα, ο Στρέμσταντ ήταν ταχύτερος και πέρασε τον Γκρατουμσμπρότεν, όμως ο Χάουγκ κράτησε το προβάδισμά του μέχρι το τέλος. Ο Μόρνταλεν έκανε τα τελευταία 20 χιλιόμετρα του 6 λεπτά γρηγορότερα από τον Γκρατουμσμπρότεν, αλλά αρκέστηκε στην τέταρτη θέση. Ο Πέρσον τερμάτισε πέμπτος, 16 λεπτά πίσω από τον Μόρνταλεν και όλη η οκτάδα συμπληρώθηκε από Σκανδιναβούς σκιέρ. Από τους υπόλοιπους Ευρωπαίους, οι Ιταλοί έκαναν τη διαφορά και πήραν τις θέσεις 9, 10, 11 και 13.

Τελική κατάταξη
---------------

Ο Θόραλφ Στρέμσταντ κατά τη διάρκεια του αγώνα.
Ο Γιοχάν Γκρατουμσμπρότεν
Στιγμιότυπο από την προσπάθεια του Γιον Μόρνταλεν.

| Κατάταξη | Αθλητής | Χώρα | Χρόνος |
| --- | --- | --- | --- |
| 1 | Θόρλαϊφ Χάουγκ | Νορβηγία Νορβηγία | 3:44:32 |
| 2 | Θόραλφ Στρέμσταντ | Νορβηγία Νορβηγία | 3:46:23 |
| 3 | Γιοχάν Γκρατουμσμπρότεν | Νορβηγία Νορβηγία | 3:47:46 |
| 4 | Γιον Μόρνταλεν | Νορβηγία Νορβηγία | 3:49:48 |
| 5 | Τορκέλ Πέρσον | Σουηδία Σουηδία | 4:05:59 |
| 6 | Ερνστ Αλμ | Σουηδία Σουηδία | 4:06:31 |
| 7 | Μάτι Ράιβιο | Φινλανδία Φινλανδία | 4:06:50 |
| 8 | Όσκαρ Λίντμπεργκ | Σουηδία Σουηδία | 4:07:44 |
| 9 | Ενρίκο Κόλι | Ιταλία Ιταλία | 4:10:50 |
| 10 | Τζουζέπε Γκεντίνα | Ιταλία Ιταλία | 4:27:48 |
| 11 | Βιντσέντζο Κόλι | Ιταλία Ιταλία | 4:31:34 |
| 12 | Στεπάν Χεβάκ | Τσεχία Τσεχοσλοβακία | 4:44:58 |
| 13 | Μπενίνο Φερέρα | Ιταλία Ιταλία | 4:45:39 |
| 14 | Άντον Γκόντσταϊν | Τσεχία Τσεχοσλοβακία | 4:45:48 |
| 15 | Έντουαρντ Πουτέιλ-Νομπλ | Γαλλία Γαλλία | 4:58:27 |
| 16 | Ογκούστ Περάν | Γαλλία Γαλλία | 5:04:16 |
| 17 | Γιοζέφ Νεμέτσκι | Τσεχία Τσεχοσλοβακία | 5:05:06 |
| 18 | Καμίλ Μεντί | Γαλλία Γαλλία | 5:10:44 |
| 19 | Όλντριχ Κολάρ | Τσεχία Τσεχοσλοβακία | 5:18:14 |
| 20 | Φέρεντς Νέμεθ | Ουγγαρία Ουγγαρία | 6:16:32 |
| 21 | Ζεπάν Βιτκόβσκι | Πολωνία Πολωνία | 6:25:58 |
| - | Περ Έρικ Χέντλουντ | Σουηδία Σουηδία | *Δεν τερμάτισε* |
| Τάπανι Νίκου | Φινλανδία Φινλανδία | *Δεν τερμάτισε* |
| Αντρέ Μπλουσέ | Γαλλία Γαλλία | *Δεν τερμάτισε* |
| Έρκι Καμαράινεν | Φινλανδία Φινλανδία | *Δεν τερμάτισε* |
| Σιμόν Ζουλέν | Ελβετία Ελβετία | *Δεν τερμάτισε* |
| Ντούσαν Ζινάγια | Γιογκοσλαβία Γιουγκοσλαβία | *Δεν τερμάτισε* |
| Ρόμπερτς Πλούμε | Λετονία Λετονία | *Δεν τερμάτισε* |
| Μίρκο Παντάκοβιτς | Γιογκοσλαβία Γιουγκοσλαβία | *Δεν τερμάτισε* |
| Χανς Χέρμαν | Ελβετία Ελβετία | *Δεν τερμάτισε* |
| Ζντένεκ Σβίγκελι | Γιογκοσλαβία Γιουγκοσλαβία | *Δεν τερμάτισε* |
| Άλφρεντ Οφντενμπλάτεν | Ελβετία Ελβετία | *Δεν τερμάτισε* |
| Άντον Κόλιν | Φινλανδία Φινλανδία | *Δεν τερμάτισε* |
|  | Μιλιβόι Μπένκοβιτς | Γιογκοσλαβία Γιουγκοσλαβία | *Δεν ξεκίνησε* |
| Άλφονς Ζουλέν | Ελβετία Ελβετία | *Δεν ξεκίνησε* |
| Τζον Κάρλετον | Ηνωμένες Πολιτείες Αμερικής Ηνωμένες Πολιτείες | *Δεν ξεκίνησε* |
| Σίγκουρντ Όβερμπι | Ηνωμένες Πολιτείες Αμερικής Ηνωμένες Πολιτείες | *Δεν ξεκίνησε* |
| Ράγκναρ Όμτβεντ | Ηνωμένες Πολιτείες Αμερικής Ηνωμένες Πολιτείες | *Δεν ξεκίνησε* |
| Άντερς Χάουγκεν | Ηνωμένες Πολιτείες Αμερικής Ηνωμένες Πολιτείες | *Δεν ξεκίνησε* |
| Έρνεστ Άπλγιαρντ | Μεγάλη Βρετανία Μεγάλη Βρετανία | *Δεν ξεκίνησε* |
| Άλαν Κάρι | Μεγάλη Βρετανία Μεγάλη Βρετανία | *Δεν ξεκίνησε* |
| Γκάι Κλάρκσον | Μεγάλη Βρετανία Μεγάλη Βρετανία | *Δεν ξεκίνησε* |
| Κρις Μάκιντος | Μεγάλη Βρετανία Μεγάλη Βρετανία | *Δεν ξεκίνησε* |

Παραπομπές
----------

1. 1 2  «Chamonix 1924 - Cross-Country Skiing 50km Men Results». *Διεθνής Ολυμπιακή Επιτροπή*. Ανακτήθηκε στις 23 Αυγούστου 2021.
2. 1 2 3  «50 kilometres, Men». *Olympedia.org*. Ανακτήθηκε στις 23 Αυγούστου 2021.

Εξωτερικοί σύνδεσμοι
--------------------

* «Chamonix 1924 - Cross-Country Skiing 50km Men Results». Διεθνής Ολυμπιακή Επιτροπή.
* «50 kilometres, Men». Olympedia.org.